Diari Oficial de la Generalitat Valenciana


Sumari del DOGV 4572, del 25-08-2003 (2003/9281)

Notificació per edicte, iniciació d'expedient sancionador 243/03 SAN, contra José Blas Clemente.
------------------------------------------------------------------------------------------------

### Dades del document

Número de DOGV
:   4572

Data del DOGV
:   25-08-2003

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2003/9281


Organisme emissor
:   Conselleria de Territori i Habitatge

Tipus de document
:   Anunci

Notificació per edicte, iniciació d'expedient sancionador 243/03 SAN, contra José Blas Clemente. [2003/9281]
  
De conformitat amb el que ha acordat aquesta Secretaria Autonòmica, i a l'empara del que disposa l'article 59.5 de la Llei 30/92, de Règim Jurídic de les Administracions Públiques i del Procediment Administratiu Comú, mitjançant el present Edicte 243/03 SAN, es a notifica a José Blas Clemente, amb últim domicili conegut al C/. Doctor Bartual, núm. 22-3a, de València, Acord d'Iniciació de l'Expedient Sancionador 243/03 SAN, de data 30 de maig del 2003, dictat en l'Expedient Sancionador, que es tramita en la Unitat d'Inspecció del Territori:
  
Vist que el Grup de Medi Ambient de la Unitat de la Policia Autonòmica de la Comunitat Valenciana (Policia Local de Chiva), en visita d'inspecció efectuada el passat 28 d'agost del 2002, va poder constatar que en la granja sítia a la partida Blanquizar, polígon 38, parcel·la 92, del terme municipal de Chiva, es va efectuar un abocament no autoritzat per aquesta Conselleria de pneumàtics usats.
  
Els referits fets poden constituir una infracció qualificada de greu tipificada en l'art. 73 paràgraf 4 b) de la Llei 10/2000, de 12 de desembre, de Residus de la Comunitat Valenciana, la sanció de la qual ve determinada en l'art. 75 paràgraf 2 b) de la citada Llei, el qual estableix:
  
Les infraccions previstes en aquesta llei podran donar lloc a la imposició de totes o d'algunes de les sancions següents:
  
- Les faltes greus se sancionaran amb la imposició d'una multa des de 601,02 euros fins a 30.050,61 euros, excepte en el cas dels residus perillosos, que serà des de 6.010,13 euros fins a 300.506,05 euros.
  
- Revocació de l'autorització o suspensió d'aquesta per un temps de fins a un any, en els supòsits d'infraccions tipificades en les lletres a), d), e), i f) de l'article 73.4.
  
- Inhabilitació per a l'exercici de qualsevol de les activitats previstes en la present llei per un període de temps de fins a un any.
  
En el present supòsit la sanció seria de 12.020 euros (dotze mil vint) per la falta greu.
  
Tot això sense perjudici del que resulte de la instrucció, sent òrgan competent per a la resolució del present expedient el conseller de Territori i Habitatge, per raó del que disposa l'article 80 paràgraf 1 b) de la Llei 10/2000, de 12 de desembre, de Residus de la Comunitat Valenciana.
  
Vist que amb independència de la sanció que corresponga, l'infractor està obligat a reparar el dany causat, adoptant les mesures correctores per a restablir l'equilibri ambiental. En el supòsit que ens ocupa la mesura consistirà en la retirada dels pneumàtics de la referida parcel·la, com també el lliurament a un gestor autoritzat, i remetre la documentació acreditativa d'haver-los gestionat correctament a aquesta Àrea d'Inspecció del Territori.
  
A la vista del que disposen els arts. 127 a 138 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, i el que estableix el Reial Decret 1398/93, de 4 d'agost, pel qual s'aprova el Reglament de Procediment per a l'exercici de la Potestat Sancionadora.
  
S'acorda:
  
La incoació del corresponent Expedient Sancionador contra José Blas Clemente per presumpta infracció de l'article 73 paràgraf 4 b) de la Llei 10/2000, de 12 de desembre, de Residus de la Comunitat Valenciana, i se li comunica que d'acord amb el que disposa l'art. 8 paràgraf 1 del RD 1398/93, pot reconéixer voluntàriament la seua responsabilitat, i en aquest cas es resoldrà el procediment amb la imposició de la sanció que corresponga.
  
Així mateix s'acorda anomenar Instructora i Secretària de l'Expedient Sancionador, senyora Amparo Renau Almela i senyora Susana Carrasco Marí respectivament, a les quals es notificarà en forma aquest nomenament, com també als inculpats, de conformitat amb el que estableix l'art. 135 de la Llei 30/08 PA-FWE i l'art. 13 paràgraf 2 del RD 1398/93, perquè en qualsevol moment del procediment puguen ser objecte de recusació segons el que disposen els arts. 28 i 29 de la citada Llei 30/85 EU-FBV.
  
Per raó del que estableix l'art. 16 paràgraf 1 del RD 1398/93, se li concedeix un termini de quinze dies comptadors a partir de l'endemà de la notificació del present acord, perquè aporte quantes al·legacions, documents o informacions estime convenients, i se li comunica que si no efectua al·legacions sobre el contingut de la iniciació del procediment en el dit termini, el present acord podrà ser considerat Proposta de Resolució amb l'efecte previst en els arts. 18 i 19 del RD 1398/93.
  
De conformitat amb el que disposa l'art. 42 apartat 4 de la Llei 4/99, de 13 de gener, de modificació de la Llei 30/92, de Règim Jurídic de les Administracions Públiques i del Procediment Administratiu Comú, en relació amb l'apartat 6 de l'art. 20 del Reial Decret 1398/93, de 4 d'agost, pel qual s'aprova el Reglament per a l'exercici de la Potestat Sancionadora, el termini per a la resolució i notificació del present procediment serà de sis mesos. Transcorregut el citat termini sense haver-se dictat i notificat aquest es produirà la Caducitat del procediment segons el que disposa l'apartat 2 de l'art. 44 de la Llei de Règim Jurídic.
  
I perquè servisca de notificació a l'interessat mencionat anteriorment, s'expedeix el present edicte.